Marriage Contract
Material: papyrus
Place: Arsinoites
Categories: Vertrag
Heirat
κβ Μεχ ια.  ὁμο Φιλίσκο Ἀπολλω Πέρσης τῆ[ς ἐπιγο] Ἀπολλωνίαι τ καὶ Κελλαύθε 
Ἡρα Περσ μετὰ κυ τοῦ [ἀδελφοῦ] α[ὐτ][ Ἀ]πολ[λωνί]ου ἔχειν παρʼ α εἰς χα νομ λό  β καὶ 
 Δ 
τὴν διωμο αὐτῶι φερνὴ [ὑπ]ὲρ [αὐ]τῆ[ς] Ἀπ[ο]λλω, ἐὰν ε... τὴν φερνὴ .ανεκικ 
οτολ.  [συ] Διονύ. 
 βασιλεύοντος Πτολεμαίου τοῦ [καὶ Ἀλεξ]άν[δρου θεοῦ Φι]λομήτορος ἔτους δευτέρου 
καὶ εἰκοστοῦ ἐφʼ [ἱε]ρ[έως Ἀλεξάνδρου κα]ὶ τῶ[ν] ἄλλ[ω]ν τῶν [γρ]αφομένων ἐν 
Ἀλεξανδρείαι μηνὸς Ξανδικ[ο]ῦ ἑνδεκάτηι Μ[εχεὶ]ρ ἑνδεκάτηι 
ἐν Κερκεοσίρει τῆς Πολέμωνος μερίδος τοῦ Ἀρ[σινοί]του νομοῦ.  ὁμολογεῖ 
Φιλίσκος Ἀπολλωνίο[υ] Π[έρσ]ης τῆς ἐπιγονῆς Ἀπολλωνίαι τῆι 
καὶ Κελλαύθει Ἡρακλε[ίδου] Περσίνηι μετὰ κ[υρί]ου τοῦ ἑαυτῆς 
δαλφοῦ Ἀπολλωνίου ἔ[χει]ν παρʼ [α]ὐτῆς εἰς χαλκοῦ νομίσ
ματος λόγον τάλαντα δύο  καὶ δραχμὰς τετρακισχιλία[ς]  τὴν διω
μολογημένην αὐτῶι φερνὴν ὑπὲρ αὐτῆς Ἀπολλωνίας.  [ἔ]στω δὲ 
Ἀπολλωνίαι π[α]ρὰ Φιλίσκωι πειθαρχοῦσα α[ὐ]τοῦ ὡς προσῆ[κό]ν ἐστιν 
γυναῖκα ἀνδρός, κυρεύουσαν μετʼ αὐτοῦ κοινῇ τῶν ὑπαρχόντων αὐτοῖς. 
τὰ δὲ [δ]έοντα π[ά]ντα καὶ τὸν [ἱμ]ατισμὸν καὶ τἆλλα ὅσα προσήκει γυναικὶ 
γαμετῆι παρεχέσθω Φιλίσκος Ἀπολλωνίαν ἐνδημῶν καὶ ἀποδημῶν 
κατὰ δύναμιν τῶν ὑπαρχόντων αὐτοῖς, καὶ μὴ ἐξέστω Φιλίσκωι 
γυναῖκα ἄλλην ἐπ[α]γ[α]γέσθαι ἀλλὰ Ἀπολλωνίαν μηδὲ παλλακὴν μηδὲ 
π[αιδ]ικὸν ἔχειν μηδ[ὲ τεκνο]ποιεῖσθαι ἐξ ἄλλης γυναικὸς ζώσ[η]ς 
Ἀπ[ο]λλωνίας μηδʼ ἄλλην [οἰκία]ν οἰκεῖν ἧς οὐ κυριεύσει Ἀπολλωνίαι 
μηδʼ ἐγβάλλειν μηδὲ ὑβ[ρίζ]ε[ι]ν μηδὲ κακουχεῖν αὐτὴν μηδὲ τῶν ὑπαρ
χόντων μηθὲν ἐξαλλοτ[ρ]ιοῦν ἐπʼ ἀδικίαι τῆι Ἀπολλωνίαι. ἐὰν δέ τι 
τούτων ἐπιδειχθῆι ποιῶν ἢ τὰ δέοντα ἢ τὸν ἱματισμὸν ἢ τἆλλα 
μὴ παρέχῃ αὐτῆι καθὰ γέγραπται ἀποτεισάτωι Φιλίσκος Ἀπολλωνίαι 
παραχρῆμα τὴν φερνὴν τὰ δύο  τάλαντα καὶ τὰ[ς] τετρακισχιλίας  δραχμὰς 
τοῦ χαλκοῦ.  κατὰ τὰ αὐτὰ δὲ μηδὲ Ἀπολλωνίαι ἐξέστω ἀπόκοιτον μη[δὲ] 
ἀφήμερον γίνεσθαι ἀπὸ τῆς Φιλίσκου οἰκίας ἄνευ τῆς Φιλίσκου γνώ[μ]ης μηδʼ ἄλλω[ι] 
ἀνδρ[ὶ] συνεῖναι μηδὲ φθε[ί]ρειν τὸν κοινὸν οἶκον μηδὲ αἰσχύνεσθ[αι] 
Φιλίσκον ὅσα φέρει ἀνδρὶ αἰσχύνειν. ἐὰν δὲ Ἀπολλωνία ἑκοῦσα βούλη[ται] 
ἀπαλλάσσεσθαι ἀπὸ Φιλίσκου ἀποδότω αὐτῆι Φιλίσκος τὴν φερνὴν ἁπ[λῆν] 
ἐ[ν] ἡμέραις δέκα  ἀφʼ ἧς ἐὰ[ν ἀπ]αιτηθῆι.  ἐὰν δὲ 
μὴ ἀπ[ο]δῷ καθʼ καθὰ γέγραπ[ται] 
[ἀπ]ο[τ]εισάτω αὐτῆι παραχρῆμα ἧν εἴληφεν ἡμι[όλ]ιον τὴ[ν] φερνήν. 
μάρτυρες Διονύσιος Πάτρωνος Διονύσιος Ἑρμαίσκου Θέων Πτολεμαίου 
Δίδυμος Πτολεμαίου Διονύσιος Διονυσίου Ἡράκλειος Διοκλ[έους] ο[ἱ] ἓξ  Μακεδόνες 
τ[ῆ]ς ἐπιγονῆς.  συγγραφοφύλαξ Διονύσιος. 
 Φιλίσκ[ος] Ἀπολλωνίου Πέρσης τῆς ἐπιγονῆς 
ὁμολογῶ ἔχειν τὴν φερνὴν τὰ δύο  τάλαντ[α] 
κ[αὶ τὰς τε]τρακισχιλίας  δραχμὰς τοῦ χαλκοῦ καθότι προγέγραπται καὶ  
. ἔγραψεν ὑπὲρ αὐτοῦ Διονύσιος Ἑρμαίσκ[ου] 
[ὁ προγεγραμμένος διὰ τ]ὸ αὐτὸν μὴ ἐπίστασθ[αι γρά]μματα. 
 Διονύσιος ἔχω κυρίαν. 
 ἔτους κβ Μεχεὶρ ια  εἰς ἀναγρ.
Ἀπ[ολ]λωνίας  Φι[λ]ίσκον 
ὁμο γάμου κεχ.........κοιν. 
Ἀπολλωνίας 
Φιλίσκου 
Ἀπολλωνίου 
Διονυσίου 
Θέωνος 
Διονυσίο[υ] 
Ἡρακλείους 
Διδύμου 
Διονυσίου 
 <gap/>...περιγις